text: Skibsreder i Rødding
  30 november 2013 kl. 12.05
  En lokal entreprenør i Rødding kan nu kalde sig skibsreder. Årsagen er en 70 tons tung pram, der skal uddybe Gram Slotssø. Se prammen i aktion her.
  Det er entreprenør Torben Straarup, der har fået specialbygget en pram til udgravning af søer og fjorde.
  Prammen Ida, som den er døbt, er den eneste af sin slags i Danmark og har kostet 3 mio. kroner.
  Fartøjet adskiller sig bl.a. fra andre ved at kunne transporteres over land. Det er dog ikke helt enkelt. Det kræver en 120 tons mobilkran, og så kan prammen skilles ad i syv pontoner og derefter transporteres på fire blokvogne med udhæng.
  Der er kun to, der kan sejle prammen. Det er Torben Straarup selv og hans søn.
  Prammen vil den næste måneds tid befinde sig ved Gram Slotssø, som skal uddybes i forbindelse med et omfattende naturgenopretningsprojekt.
  
  Se prammen i aktion her - (dronefoto: pro-plan, Jels):
  
  